**prof. dr. Roman Kuhar**

Prof. dr. Roman Kuhar je diplomiral iz sociologije na Fakulteti za družbene vede Univerze v Ljubljani leta 1998. Njegovo diplomsko delo je bilo nagrajeno s Prešernovo nagrado in pozneje izdano v knjigi »Mi, drugi« (Škuc, 2001). Na isti fakulteti je magistriral leta 2002, doktoriral pa leta 2005. Kot mladi raziskovalec se je leta 2000 zaposlil na Mirovnem inštitutu, kjer je več kot 15 let sistematično razvijal LGBT (lezbijske, geji, biseksualci, homoseksualci) študije v Sloveniji. Na Oddelku za sociologijo Filozofske fakultete Univerze v Ljubljani predava od leta 2006. Je predstojnik oddelka in vodja njenega raziskovalnega programa »Problemi avtonomije in identitet v času globalizacije«. Bil je gostujoči profesor na Filozofski fakulteti v Zagrebu, na Evropskem meduniverzitetnem centru za človekove pravice v Benetkah, na Inštitutu za sociologijo madžarske akademije znanosti in Université Libre v Bruslju. Je avtor petih monografij in sourednik treh zbornikov.